KSL วิ่ง 4% นิวไฮรอบ 4 เดือน รับอานิสงส์ราคาน้ำตาดพุ่ง ลุ้นกำไรทั้งปีโต 21%
KSL วิ่ง 4% นิวไฮรอบ 4 เดือน รับอานิสงส์ราคาน้ำตาดพุ่ง ลุ้นกำไรทั้งปีโต 21% ล่าสุดอยู่ที่ 2.36 บาท บวก 0.10 บาท หรือ 4.42% มูลค่าซื้อขาย 22.09 ล้านบาท
KSL วิ่ง 4% นิวไฮรอบ 4 เดือน รับอานิสงส์ราคาน้ำตาดพุ่ง ลุ้นกำไรทั้งปีโต 21% ล่าสุดอยู่ที่ 2.36 บาท บวก 0.10 บาท หรือ 4.42% มูลค่าซื้อขาย 22.09 ล้านบาท
9 ต.ค. 2563

ผู้สื่อข่าวรายงานว่า ราคาหุ้น บริษัท น้ำตาลขอนแก่น จำกัด (มหาชน) หรือ KSL ล่าสุด ณ เวลา 10.18 น. อยู่ที่ 2.36 บาท บวก 0.10 บาท หรือ 4.42% สูงสุดที่ 2.38 บาท ต่ำสุดที่ 2.26 บาท ด้วยมูลค่าซื้อขาย 22.09 ล้านบาท โดยราคาหุ้นปรับตัวขึ้นสูงสุดในรอบ 4 เดือน นับตั้งแต่ราคาหุ้นอยู่ที่ระดับ 2.36 บาท เมื่อวันที่ 8 มิ.ย.2563

ทั้งนี้ บล.โนมูระ พัฒนสิน ระบุในบทวิเคราะห์  คาด KSL กำไรเพิ่มเมื่อเทียบจากปีก่อน จากราคาน้ำตาลและธุรกิจเอธานอลเพิ่มขึ้น และประเมินกำไรทั้งปีปรับขึ้นเด่น 21% จากภาพอุตสาหกรรมกลับสู่ภาวะ Supply shortage ในหลายประเทศ (ไทย ภัยแล้ง, อินเดีย ภาวะอากาศ, บราซิล La Nina) ประเมินราคาน้ำตาลเพิ่มสู่ 13-14 เซนต์ เทียบปีก่อน 12.7 เซนต์ (Consensus TP 2.40): S 2.20/2.12  R 2.34/2.46 (Stop Loss: 2.0)
โดยราคาพักตัวลงมา เปิดโอกาสซื้อที่ดี ปัจจัยพื้นฐานยังไม่เปลี่ยนแปลงและเป็นรอบที่ดีของธุรกิจ สามารถลงทุนและเก็งกำไรได้ โดยซื้อขาย PER 21F 8.5 เท่า
นอกจากนี้ราคาน้ำตาลปรับตัวขึ้นต่อเนื่อง ผลกระทบจากจากสภาวะ La Nina ในบราซิลซึ่งเป็นผู้ผลิตน้ำตาลรายใหญ่